
JUDEȚUL ALBA

MUNICIPIUL ALBA IULIA
PRIMAR
Nr.61.455/2026

REFERAT DE APROBARE
pentru proiectul de hotărâre privind aprobarea concesionării fără licitație publică, prin negociere directă, a unui imobil (teren) situat în Alba Iulia, Piața Iuliu Maniu
Cu privire la prezentul proiect de hotărâre, vă aducem la cunoștință cele ce urmează:

În anul 1995, în temeiul HCL nr.39/1995, în urma unei licitații publice, între Consiliul Local al municipiului Alba Iulia și SC ADA KALEH SRL, a fost încheiat contractul de concesionare nr.8.018/1995, pentru o perioadă de 25 de ani în scopul construirii unei extinderi a spațiului comercial proprietate a societății, prețul concesiunii fiind la acea dată de 5.400 lei/mp/an.


Ulterior, SC ADA KALEH SRL a vândut construcția edificată pe terenul concesionat către SC EDIS PAN SRL, iar în temeiul contractului de vânzare-cumpărare autentificat sub nr.64/2003 și a dispozițiilor art.41 din Legea nr.50/1991 privind autorizarea executării lucrărilor de construcții, dreptul de concesiune asupra terenului în cauză a fost transmis de la societatea vânzătoare către societatea cumpărătoare, sens în care a fost semnat contractul de concesionare nr.5.033/2003, prețul concesiunii rămânând același, fiind doar exprimat în dolari SUA, respectiv 2,75 $/mp/an, termenul contractului rămânând tot de 25 de ani, începând cu data de 28.06.1995.


Mai apoi, în anul 2014, SC EDIS PAN SRL a fost desființată, astfel că, în temeiul dispozițiilor art.41 din Legea nr.50/1991 privind autorizarea executării lucrărilor de construcții, a Hotărârii Adunării Generale a Asociaților  societății comerciale EDIS PAN SRL, a Rezoluției Directorului Oficiului Național al Registrului Comerțului nr.9.402/06.11.2013, a Certificatului Constatator nr.29.292/05.11.2013 eliberat de Oficiul Național al Registrului Comerțului și a cererii numiților Ali Cornelia și Ali Tunan Ghiursel, dreptul de concesiune asupra terenului în cauză a fost transmis de la societatea desființată către cei doi foști asociați, cu păstrarea termenului concesiunii și a prețului concesiunii, sens în care a fost încheiat contractul de concesiune nr.7.092/2014.


Termenul contractului de concesiune anterior menționat a expirat fără ca acest lucru să fie observat, motiv pentru care o eventuală prelungire – în condițiile legii – a termenului acestui contract de concesiune nu mai este posibilă.


Prin urmare, prin cererea înregistrată la Primăria municipiului Alba Iulia sub nr.14.885/2026, petenta Ali Cornelia solicită concesionarea terenului proprietate privată a municipiului Alba Iulia pe care se află amplasată construcția proprietate a numiților Ali Cornelia și Ali Tunan Ghiursel.


Ca urmare a acestei cereri, Serviciul Contracte, Patrimoniu a demarat procedurile necesare concesionării către cei doi mai sus numiți a terenului în cauză în conformitate cu dispozițiile legale în vigoare, fiind redactat prezentul proiect de hotărâre care vă este supus spre dezbatere.


Vă propunem o durată a concesiunii de 24 de ani având în vedere dispozițiile art.306 alin.(1) din OUG nr.57/2019 privind Codul administrativ, cu modificările și completările ulterioare, potrivit cărora durata concesiunii nu va putea depăși 49 de ani începând de la data semnării contractului de concesiune, precum și faptul că dl.Ali Tunan Ghiursel și dna.Ali Cornelia au mai deținut în concesiune pentru 25 de ani terenul ce face obiectul prezentului proiect de hotărâre.


În vederea stabilirii prețului minim al concesiunii, Serviciul Contracte, Patrimoniu a solicitat dnei Roșu Adriana Eusența – Evaluator Autorizat ANEVAR, întocmirea unui raport de evaluare în acest sens, prețul stabilit de evaluator fiind în cuantum de 10,57 euro/mp/an și vă propunem ca acesta să fie prețul minim de pornire al negocierii directe.

La redactarea proiectului de hotărâre, au mai fost avute în vedere dispozițiile art.129 (2) lit."c", coroborat cu art.129 (6) lit.”b”, ale art.139 (3) lit.”g”, ale art.196 (1) lit.”a” și ale art.362 (1) din OUG nr.57/2019 privind Codul Administrativ, cu modificările și completările ulterioare, prevederile art.13 (1), ale art.15 lit.”e” și ale art.17 din Legea nr.50/1991 privind autorizarea executării lucrărilor de construcţii, republicată, cu modificările şi completările ulterioare, precum și  Avizul Administrației Naționale a Rezervelor de Stat și Probleme Speciale nr.1.403/2026, înregistrat la Primăria municipiuloui Alba Iulia sub nr.46.439/2026.

